Tomáš Záborský

Tomáš Záborský (* 14. november 1987, Trenčín) je slovenský hokejový útočník. Momentálne je hráčom slovenského tímu HK Poprad.

Kariéra 
S hokejom začínal v rodnom meste, v klube Dukla Trenčín. 
V roku 2006 ho draftoval v piatom kole z celkového 137. miesta klub NHL – New York Rangers. V sezónach 2006–2008 pôsobil v juniorskej Ontario Hockey League, kde obliekal dres Saginaw Spirit. Po presvedčivých výkonoch v sezóne 2007/2008, kedy získal 70 bodov (31+39) v 68 zápasoch sa prebojoval na farmu New Yorku Rangers do tímu Hartford Wolf Pack a s Rangers podpísal podpísal trojročnú nováčikovskú zmluvu. Pred sezónou 2008/2009 sa zúčastnil na tréningovom kempe NY Rangers, vedenie klubu však nepresvedčil. Sezónu prevažne strávil v ECHL, kde obliekal dresy Charlotte a Daytonu. V AHL dostal príležitosť len v ôsmich stretnutiach. Do sezóny 2009/2010 vstúpil v službách ÄssätuPori z fínskej najvyššej súťaže, kde v 43 stretnutiach strelil deväť gólov a pridal 17 asistencií. V júli 2010 bol z New Yorku Rangers vymenený do Anaheimu. Sezónu 2010/2011 mal začať v tíme Elmira Jackals z ECHL, napokon však pokračoval vo fínskom Assäte Pori. V ročníku 2011/2012 sa v drese Assätu Pori stal najlepším strelcom súťaže a dostal sa aj do All-Star tímu fínskej ligy. Pred sezónou 2012/2013 podpísal dvojročnú zmluvu s klubom KHL Avangard Omsk. V úvodnej sezóne v KHL odohral 64 stretnutí so ziskom 23 gólov a 22 asistencií. V nasledujúcej sezóne sa mu v drese Avangardu nedarilo, bol tak vymenený do klubu Salavat Julajev Ufa za Štefana Ružičku. V Ufe odohral vrátane play-off 38 zápasov, v ktorých získal 14 bodov (9+5). Po dvoch sezónach strávených v Kontinentálnej hokejovej lige sa dohodol na ročnej zmluve s tímom IFK Helsinki, ktorú následne predĺžil o ďalší rok.

Klubová štatistika

Reprezentácia 
Zúčastnil sa MS do 20 rokov 2007. V apríli 2010 ho tréner reprezentácie Glen Hanlon pozval na sústredenie A-tímu reprezentácie. Počas tohto sústredenia odohral svoje prvé dva reprezentačné zápasy v seniorskej kategórii proti Česku. V prvom zápase strelil oba góly Slovenska.

Jeho prvým významným podujatím v seniorskej kategórii sú MS 2013. Slovensko sa prebojovalo do štvrťfinále, Záborský v základnej skupine strelil 4 góly. Zatiaľ v reprezentácii odohral 28 zápasov, strelil 8 gólov.

Štatistika na významných podujatiach 

(štatistické údaje v článku sú z 14. mája 2016)

Referencie

Externé odkazy 
 
 NY Rangers profil
 Tomáš Záborský na eliteprospects.com

Slovenskí hokejisti
Hráči Dukly Trenčín
Hráči Ässät Pori
Hráči Avangard Omsk
Slovenskí hokejisti draftovaní NHL
Hokejisti draftovaní klubom New York Rangers
Osobnosti z Trenčína
Hráči HK 95 Považská Bystrica
Slovenskí hokejoví útočníci
Hráči Salavat Julajev Ufa
Hráči Hartford Wolf Pack
Slovenskí olympionici
Účastníci MS v hokeji 2013
Hráči Brynäs IF